NSL ร่วง 4% หลังผู้บริหารขายบิ๊กล็อต 3% ต่ำกระดาน
NSL ร่วง 4% มาที่ 21.30 บ. หลัง “สมชาย อัศวปิยานนท์” ผู้บริหารและผู้ถือหุ้นเบอร์หนึ่ง ขายบิ๊กล็อต 3.33% ราคาเฉลี่ย 20 บ. ซึ่งเป็นราคาต่ำกว่ากระดาน หวังเพิ่มสภาพคล่อง
NSL ร่วง 4% หลัง “สมชาย อัศวปิยานนท์” ผู้บริหารและผู้ถือหุ้นเบอร์หนึ่ง ขายบิ๊กล็อต 3.33% ราคาเฉลี่ย 20 บ. ซึ่งเป็นราคาต่ำกว่ากระดาน
15 ธ.ค. 2565

ผู้สื่อข่าวรายงานว่า วันนี้ (15 ธ.ค.65) ราคาหุ้นบริษัท เอ็นเอสแอล ฟู้ดส์ จำกัด (มหาชน) หรือ NSL ล่าสุด ณ เวลา 15:15 น. อยู่ที่ระดับ 21.30 บาท ลบ 0.90 บาท หรือ 4.05% สูงสุดที่ระดับ 22.70 บาท ต่ำสุดที่ระดับ 20.80 บาท ด้วยมูลค่าซื้อขาย 132.95 ล้านบาท

ทั้งนี้ ราคาหุ้นปรับตัวลง หลัง NSL ชี้แจงกรณีมีรายงานรายการบิ๊กล็อตเมื่อวันที่ 14 ธ.ค.65 จำนวน 10,000,000 หุ้น หรือคิดเป็น 3.33% ของทุนจดทะเบียนชำระแล้วของบริษัท ราคาเฉลี่ย 20 บาท คิดเป็นมูลค่ารวม 200 ล้านบาทว่า รายการดังกล่าวเกิดจากการขายหุ้นโดย นายสมชาย อัศวปิยานนท์ ซึ่งเป็นผู้ถือหุ้นรายใหญ่ และผู้บริหารของบริษัทฯ โดยภายหลังการทำรายการดังกล่าวส่งผลให้ นายสมชาย อัศวปียานนท์ ถือหุ้น 214,999,800 หุ้น หรือคิดเป็นสัดส่วน 71.67%
ทั้งนี้บริษัทฯ ได้รับแจ้งจากผู้ถือหุ้นรายใหญ่ของบริษัทฯ ว่าการขายหุ้นในครั้งนี้ เป็นการเสนอขายให้กับนักลงทุนสถาบันและนักลงทุนทั่วไปในตลาดหลักทรัพย์ฯ โดยมีวัตถุประสงค์หลักในการเสริมสภาพคล่องให้กับบริษัทฯ